Atras fuents muestran microtoponimos con "Lacuna" en atros municipios. En Panticosa bi ha un barrio dito Barrio ra Lacuna. En Atarés se documentan los microtoponimos Las Lacunas y O Forno de Foya Alta Lacunas. Tamién en la Val d'Echo trobamos lo microtoponimo Las Lacunas. Lo microtoponimo d'Aísa Eras de la Cuna podría tener relación con Lacuna. Bi ha microtoponimos documentals con "Lacuna" en textos de lo sieglo XV en Panticosa, Sallent de Galligo, Oz de Tena, Tramacastiella de Tena y Sandiniés y dependendo de lo texto u escribán s'escribe "Lacuna" u "Laguna".